(Návrh)

**VYHLÁŠKA**

**Ministerstva spravodlivosti Slovenskej republiky**

z ... 2022,

**ktorou sa ustanovujú podmienky a rozsah náhrady zvýšených výdavkov**

**v súvislosti so zriadením správnych súdov**

Ministerstvo spravodlivosti Slovenskej republiky podľa § 3 ods. 11 zákona č. .../2022 Z. z. o zriadení správnych súdov a o zmene a doplnení niektorých zákonov ustanovuje:

§ 1

(1) Nárok na náhradu zvýšených výdavkov vzniká, ak zamestnanec správneho súdu má ku dňu prechodu z krajského súdu na správny súd trvalý pobyt

1. v obvode pôvodného krajského súdu a na účel výkonu práce dochádza do sídla správneho súdu, alebo
2. mimo obvodu krajského súdu a na účel výkonu práce dochádza do miesta výkonu práce dlhšiu vzdialenosť ako pred dňom prechodu na správny súdu.

(2) Na účel určenia vzdialenosti podľa odseku 1 písm. b) je rozhodujúca najkratšia vzdialenosť po pozemných komunikáciách v Slovenskej republike.

§ 2

Mesačná náhrada zvýšených výdavkov je 100 eur mesačne.

§ 3

(1) Náhradu zvýšených výdavkov vypláca príslušný súd mesačne, vždy v nasledujúcom kalendárnom mesiaci.

(2) Ak zamestnanec súdu spĺňa podmienky nároku na náhradu zvýšených výdavkov len časť kalendárneho mesiaca, patrí mu pomerná časť tejto náhrady.

§ 4

 Táto vyhláška nadobúda účinnosť 1. júna 2022.